b'\n_START_ARTICLE_\nMaria Volkonskaia\n_START_SECTION_\nVia\xc8\x9ba\n_START_PARAGRAPH_\nVolkonskaia a avut o sor\xc4\x83, Sofia. La v\xc3\xa2rsta de optsprezece ani Maria s-a c\xc4\x83s\xc4\x83torit cu prin\xc8\x9bul Serghei Volkonski, care era mai \xc3\xaen v\xc3\xa2rst\xc4\x83. Cunoscut\xc4\x83 \xc3\xaen Irkutsk ca prin\xc8\x9besa din Siberia, ea a fondat un spital local \xc8\x99i-a deschis o sal\xc4\x83 de concerte, pe l\xc3\xa2ng\xc4\x83 seratele muzicale \xc8\x99i culturale pe care le g\xc4\x83zduia \xc3\xaen casa ei. \xc3\x8en Irkutsk, Maria a avut un conac de lemn albastru \xc8\x99i alb._NEWLINE_Familia Volkonski a avut patru copii, doi au murit la o v\xc3\xa2rst\xc4\x83 fraged\xc4\x83. Cel mare, Nicolae (n. 2 ianuarie 1826 \xe2\x80\x93 d. 17 ianuarie 1828) a fost n\xc4\x83scut \xc3\xaenainte de exil \xc8\x99i a murit \xc3\xaen Sankt Petersburg, dup\xc4\x83 ce mama lui plecase \xc3\xaen Siberia. Cel de-al doilea copil, pe nume Sofia a murit la o zi de la na\xc8\x99tere (1 iulie 1830), \xc3\xaen timp ce Mihail (1832-1909) \xc8\x99i Elena, prin\xc8\x9bes\xc4\x83 Kotchoubei-Rakhmanoff (1835-1916) au supravie\xc8\x9buit p\xc3\xa2n\xc4\x83 \xc3\xaen secolul 20._NEWLINE_Un num\xc4\x83r de opere literare, \xc3\xaentre care Evgheni Oneghin\xc2\xa0a lui\xc2\xa0Aleksandr Pu\xc8\x99kin\xc2\xa0\xc8\x99i poemul Femeile din Rusia de\xc2\xa0Nikolai Nekrasov\xc2\xa0au fost dedicate prin\xc8\x9besei Volkonskaia. Un pasaj din "Evgheni Oneghin"\xc2\xa0spune:_NEWLINE_ \xc3\x8emi amintesc de o furtun\xc4\x83 ca un ocean de z\xc4\x83pad\xc4\x83:_NEWLINE_ Gelos, am privit valurile care-\xc8\x99i deschideau_NEWLINE_ O cale direct\xc4\x83 spre ea \xc3\xaen semn de devotament,_NEWLINE_ S\xc4\x83 se agite pe scena de la picioarele ei._NEWLINE_ S\xc4\x83 se al\xc4\x83ture acelor valuri sufletul meu a fost aprins de dorin\xc8\x9b\xc4\x83,_NEWLINE_ Pentru a-i atinge picioarele cu buze pline de dor._NEWLINE_\xc3\x8en 1922, s-a dovedit c\xc4\x83 Volkonskaia a fost subiectul a \xc8\x99ase poezii de Pu\xc8\x99kin (scrise \xc3\xaen 1820, 1822, 1824, 1825, 1828 \xc8\x99i 1829). Pu\xc8\x99kin a dedicat, de asemenea, c\xc3\xa2teva r\xc3\xa2nduri la dispari\xc8\x9bia brusc\xc4\x83 a b\xc4\x83iatului prin\xc8\x9besei Volkonskaia, Nikolai. Cu toate acestea, pu\xc8\x99kinistul Mihail Gershenzon respinge p\xc4\x83rerea c\xc4\x83 Pu\xc8\x99kin a fost \xc3\xaendr\xc4\x83gostit de Maria. Volkonskaia a murit de probleme cardiace la mo\xc8\x99ia ginerelui ei, Nikolai Arkadievici Kotchoubei (\xc3\xaen satul ucrainean Voronki)._NEWLINE_\xc3\x8en septembrie 2001, fotografii cu decembristul Volkonski cu familia sa, rudele \xc8\x99i al\xc8\x9bi decembri\xc8\x99tii au fost predate printr-un ceremonial Muzeului de Istorie de Stat\xc2\xa0de c\xc4\x83tre doamna Elena Cicognani din Roma, n\xc4\x83scut\xc4\x83\xc2\xa0prin\xc8\x9besa Elena Vadimovna Volkonskaia, str\xc4\x83-nepoata lui Mihail (1832-1909), \xc3\xaen prezen\xc8\x9ba v\xc4\x83rului ei, Andrew (Andrei Sergheievici) Kotchoubei din New York, str\xc4\x83-nepotul Elenei Molchanov-Kotchoubei-Rakhmanoff (1835-1916).'